钦定古今图书集成/理学汇编/学行典/第283卷 > 易经 > 《明夷卦》
## 钦定古今图书集成/理学汇编/学行典/第283卷 > 易经 > 《明夷卦》

《明夷》：利艰贞。

〈大全〉云峰胡氏曰：“《明夷》之时”，艰难之时也。贞，一也，与处平常之时异矣。彼方欲晦我之明，艰难守贞，而自昭其明可也。

又

“利艰贞”，晦其明也。内难而能正其志。

〈程传〉《明夷》之时、利于处艰厄而不失其贞正，谓能晦藏其明也。不晦其明，则被祸患。不守其正，则非贤明。

《象》曰：明入地中，明夷。君子以莅众，用晦而明。

〈大全〉东莱吕氏曰：“用晦而明者，君子养明之道。不有虞渊之入，焉有《晹谷》之明。”